Jarõna Ilo

Jarõna Ilo (sündinud 6. märtsil 1955 Kiievis) on ukraina päritolu Eesti kunstnik (graafik).

Ta on õppinud Kiievi Tööstusgraafika Tehnikumis, Praha Filmiakadeemias ja lõpetanud 1981. aastal Eesti Kunstiakadeemia. 

On olnud Eesti Kunstiakadeemia joonistuskateedri õppejõud ja õpetanud joonistamist Vanalinna Hariduskolleegiumis, Euroülikoolis ja Austraalia Rahvuslikus Ülikoolis Canberras. Ta on töötanud ka Eesti Televisioonis lastesaadete autorina.

Jarõna Ilo on tegutsenud vabakutselise kunstnikuna, raamatuillustraatorina ning alates 1987. aastast esinenud näitustel nii Eestis kui ka välisriikides. 

Ta on paljudele tuttav raamatu „Pinocchio ehk Puunuku seiklused” (1985) illustratsioonide autorina.Kaarin Kivirähk, Rebeka Põldsam. Jarõna Ilo: joonistamine muutus minu jaoks keeleks, milles saan end vabalt ja selgelt väljendada. Eesti Ekspress / Digi, 13.03.2017

Viited

 Välislingid 
 Jarõna joonistuste kogu Flickris
 Vano Allsalu. Jarõna Ilo valitud joonistused, Sirp, 7. oktoober 2009
 Kaarin Kivirähk, Rebeka Põldsam. Jarõna Ilo: joonistamine muutus minu jaoks keeleks, milles saan end vabalt ja selgelt väljendada. Eesti Ekspress / Digi, 13.03.2017

Kategooria:Eesti kunstnikud
Kategooria:Sündinud 1955